מערך קילומטר רבוע

מערך קילומטר רבוע (באנגלית: The Square Kilometre Array, בראשי תיבות: SKA) הוא מיזם עתידי רב־ממשלתי לבניית רדיו־טלסקופ באוסטרליה המערבית ובדרום אפריקה. הרעיון המקורי נולד בשנות ה־90, ופותח עוד בסוף שנות ה־20. עם השלמתו יהיה שטח איסוף כולל של כקילומטר רבוע והתכנון להשלימו מתי שהוא בשנות ה־20 של המאה ה־21. הוא יפעל בטווח רחב של תדרים ובשל גודלו רגיש פי 50 מכל מכשיר רדיו אחר. הוא ידרוש מנועי מחשוב מרכזיים בעלי ביצועים גבוהים מאוד וקישורים ארוכי טווח עם קיבולת תעבורה ברשת הגדולה יותר מתעבורת האינטרנט העולמית בכללותה נכון לשנת 2013.
אם יבנה כמתוכנן, הוא אמור להיות מסוגל לסקור את השמים במהירות גדולה יותר מפי עשרת אלפים מבעבר.

מטה הפרויקט ממוקם במצפה הכוכבים ג'ודרל בנק בבריטניה, בנוסף לקארו בדרום אפריקה ומורצ'יסון באוסטרליה המערבית.

חוזי הבנייה הראשוניים החלו בשנת 2018. תצפיות מדעיות של המערך השלם אינן צפויות מוקדם משנת 2027.

פריסת מערכי לוויינים בחלל עלולה לגרום להפרעות בתצפיות האסטרונומיות באורכי גל הייעודים של טלסקופ זה.

שותפי המיזם 

נכון לפברואר 2021, ארגונים משש עשרה מדינות שותפים במיזם מערך קילומטר רבוע ברמה ממשלתית או בתיאום לאומי או מיוצגים כמשקיפים. יתר על כן, בעוד ששש עשרה מדינות מהוות את ליבת ה־SKA, כמאה ארגונים בכ־20 מדינות השתתפו בתכנון ופיתוח ה־SKA ועוסקים כעת בתכנון המפורט ובניית הטלסקופ. המצפה הבין־ממשלתי SKAO, הוא הגורם המשפטי האחראי על ניהול הפרויקט וגביית והוצאת כספים. אחד האתגרים של המיזם, הוא גיוס מיליארד דולר לצורך בניית הפרויקט בשלב הראשון הידוע בשם - SKA1. להלן ארבעה עשר הארגונים המייצגים מדינות משתתפות ברמת תאום לאומית:

הערה: # - מציין את המדינות המייסדות של המיזם - מצפה מערך קילומטר רבוע (SKAO), שנוסד ב־12 במרץ 2019, ברומא.
  # - המחלקה לתעשייה, מדע, אנרגיה ומשאבים 
  # - המכון הלאומי לאסטרופיזיקה (INAF) 
  - אגודת מקס פלאנק (MPG)
  # - הקרן הלאומית למחקר בדרום אפריקה (NRF) 
  - המרכז הלאומי לאסטרופיזיקת רדיו (NCRA) 
  # - מועצת המחקר ההולנדית (NWO) 
  # - מועצת מתקני המדע והטכנולוגיה (STFC) 
  # - המצפה הלאומי לאסטרונומיה של סין (NAOC)  האקדמיה הסינית למדעים (CAS) 
  - המכון לאסטרופיזיקה של אנדלוסיה (IAA-CSIC) 
  # - סוכנות החלל הפורטוגלית (PT Space)
  - מצפה הכוכבים באונסה (OSO) 
  - בית הספר הפוליטכני הפדרלי של לוזאן (EPFL)
  - המרכז הלאומי למחקר מדעי (CNRS)
  - המועצה הלאומית למחקר של קנדה (NRC) 

ארגונים ממדינות משקיפות:
  - מועצת המדע של יפן (SCJ)  - המצפה האסטרונומי הלאומי של יפן (NAOJ) 
  - המכון למדעי החלל ואסטרונומיה (ISSA) באוניברסיטת מלטה

שמונה מדינות שותפות אפריקאיות לוקחות חלק בפעולה מתואמת לתמיכה בהרחבה העתידית של מיזם SKA באפריקה:
, , , , , , ,

ראו גם 
 FAST

לקריאה נוספת
Peter J. Hall, The Square Kilometre Array: An Engineering Perspective, Springer 2005,

קישורים חיצוניים 

  
 טלסקופי רדיו SKA (מערך קילומטר מרובע) באתר eoPortal 
  
  
  
  
  
  
  
 אתר האינטרנט הרשמי של SKA – אוסטרליה 
 אתר האינטרנט הרשמי של SKA – דרום אפריקה 
 אתר האינטרנט הרשמי של SKA – הממלכה המאוחדת 
* SKA, The Science, skatelescope.org
* SKA, The Telescopes, skatelescope.org
* SKA, Infographics, skatelescope.org

הערות שוליים 

דרום אפריקה: מדע וטכנולוגיה
רדיו-טלסקופים
אסטרוביולוגיה